Държавен вестник, бр. 59, 2006 г., стр. 33

Б Р О Й  59
Д Ъ Р Ж А В Е Н   В Е С Т Н И К
С Т Р .  33
2. компетентният орган за банков надзор по
седалището на банката заявител не е дал съгла-
сие на банката за откриване на клон в Републи-
ка България или е изпратил становище за неза-
доволително финансово състояние или за нару-
шения на изискванията за разумно банкиране;
3. компетентният орган за банков надзор по
седалището на банката заявител не прилага
принципа на реципрочност при осигуряването
на достъп на банки с регистрация на територи-
ята на Република България до съответния бан-
ков пазар на територията на третата държава.
Чл. 18. Търговското представителство на
банка в Република България е длъжно да пред-
стави в БНБ препис от акта за регистрацията си
в Българската търговско-промишлена палата
в 14-дневен срок от издаването му. То не може
да извършва търговска дейност.
Чл. 19. В случай на отказ заявителят може
да направи ново искане за издаване на лиценз
за извършване на банкова дейност не по-рано
от 12 месеца от влизането в сила на отказа.
Раздел II
Взаимно признаване
Чл. 20. (1) Банка, лицензирана в държава
членка, може да извършва на територията на
Република България чрез клон дейностите по
чл. 2, ал. 1 и 2, ако те са включени в лиценза є
и след като БНБ бъде уведомена за това от
компетентния орган, издал лиценза.
(2) За извършване на банкова дейност на
територията на Република България чрез клон
банката, лицензирана в държава членка, създа-
ва един клон независимо от броя на местата на
дейност.
Чл. 21. (1) Българската народна банка пред-
приема необходимите действия за извършване
на надзор върху клона по чл. 20 в срок до два
месеца от получаване на уведомление от ком-
петентните органи на изпращащата държава
относно намерението на съответната банка да
извършва дейност на територията на Републи-
ка България. В срока по изречение първо БНБ
може да посочи условията, при които банката
трябва да извършва дейността си на територи-
ята на Република България в съответствие с
разпоредбите, свързани със защита на общест-
вения интерес.
(2) Банката, лицензирана в държава членка,
може да започне извършване на дейност на
територията на Република България след полу-
чаване на съобщение за това от БНБ или след
изтичане на срока по ал. 1.
Чл. 22. Банка, лицензирана в държава член-
ка, може да извършва на територията на Репуб-
лика България директно дейностите по чл. 2,
ал. 1 и 2, ако те са включени в лиценза є и след
като БНБ бъде уведомена за това от компетен-
тния орган, издал лиценза. Тази банка трябва
да посочи имената и адресите на лицата, които
ще я представляват пред БНБ.
Чл. 23. (1) Банка, лицензирана в Република
България, може да извършва дейности на те-
риторията на друга държава членка чрез клон,
ако те са включени в лиценза є за банкова
дейност.
(2) Банката по ал. 1 уведомява писмено БНБ
за намерението си да открие клон на територи-
ята на друга държава членка. Уведомлението
трябва да съдържа информация за:
1. държавата членка, на чиято територия
възнамерява да открие клона;
2. седалището и адреса, на който възнамеря-
ва да регистрира клона, и адреса за кореспон-
денция;
3. лицата, на които е възложено управлени-
ето и представителството на клона, заедно с
описание на отговорностите им;
4. план за дейността на клона, включващ
описание на дейностите по чл. 2, ал. 1 и 2, които
възнамерява да извършва;
5. организационната структура на клона;
6. други документи, определени с наредба
на БНБ.
(3) Ако прецени, че планираната дейност на
територията на друга държава членка е съобра-
зена с организационната структура и финансо-
вото състояние на банката, БНБ в срок до три
месеца от получаване на уведомлението и всич-
ки документи по ал. 2 изпраща на компетентни-
те органи на приемащата държава получената
информация, както и информация за размера на
собствения капитал на банката и за коефициен-
та на капиталовата є адекватност. В същия срок
БНБ уведомява и банката заявител.
(4) Българската народна банка мотивира-
но отказва да изпрати информацията по ал. 3,
когато:
1. банката възнамерява да извършва на те-
риторията на друга държава членка дейност,
която е извън обхвата на лиценза є;
2. прецени, че планираната дейност на тери-
торията на друга държава членка не е съобразе-
на с организационната структура и финансово-
то състояние на банката;
3. прецени, че организационната структура
на клона не осигурява неговото надеждно и
стабилно управление.
(5) Отказът на БНБ по ал. 4 се издава в пис-
мена форма в срок до три месеца от получаване
на уведомлението и всички документи по ал. 2
и в рамките на същия срок се съобщава на бан-
ката заявител.
(6) Отказът на БНБ по ал. 4, както и непро-
изнасянето є в срок подлежат на обжалване по
реда на чл. 151.
(7) Българската народна банка уведомява
Европейската комисия за всеки отказ по ал. 4.
(8) Банката по ал. 1 уведомява БНБ и ком-
петентните органи на приемащата държава
относно всички промени в заявените обстоя-
телства по ал. 2, т. 2—6 не по-късно от 30 дни,
преди промяната да породи действие.